Gasirea sensului dupa pierderea unei persoane dragi - David Kessler
Gasirea sensului dupa pierderea unei persoane dragi. A sasea etapa in procesul de doliu si vindecare Pe parcursul vietii ne confruntam adesea cu pierderi semnificative dar rareori suntem invatati cum sa facem fata durerii care-i urmeaza. In aceasta carte veti gasi resurse importante pentru a intelege si a transforma durerea intr-o noua forma de iubire si in sens. Gasirea sensului nu reprezinta incetarea, eliminarea sau negarea durerii, ci modul de a ne reconstrui si de a ne continua viata dupa ce sufletul a fost rupt in bucati. Cartea este valoroasa si pentru cei care nu trec prin doliu dar au in constelatia lor de relatii persoane care se confrunta cu pierderea. David Kessler nu ne ofera solutii rapide ori facile, nici nu ne iluzioneaza cu rezolvarea magica a durerii si a suferintei. El ne arata ca avem nevoie de angajarea intr-un proces de reflectie profunda si de adaptare la lumea exterioara, schimbata definitiv dupa pierdere. Iar toate astea pot deveni declansatorul transformarii noastre. De la a ramane blocat in pierdea suferita - in moartea cuiva drag - la gasirea unui sens, caci fiecare pierdere are un sens, dupa cum ne spune autorul, la clarificarea si gestionarea dificultatilor care apar in perioada procesului de doliu, David Kessler ne poarta cu aceasta carte pretioasa prin cele sase etape ale doliului si suferintei cauzate de o pierdere, insotindu-ne in a deveni arhitectii propriei vieti dupa suferirea unei pierderi, printr-o serie clara de ancore vindecatoare: • gasirea unui sens in De ce? • in procesul de doliu exista iubire • relatia nu moare odata cu pierderea celui drag, doar se transforma • nu suntem meniti sa traim doliul in izolare: doliul are nevoie de martori • fiecare persoana traieste procesul de doliu in felul sau • cum sa onoram in mod activ memoria celui drag pe care l-am pierdut Cartea de fata este o invitatie la o calatorie in care David Kessler ne ghideaza cu blandete si sensibilitate prin a sasea etapa a doliului - gasirea sensului - oferind un nou cadru pentru a intelege si a vindeca cele mai profunde rani. Una dintre cele mai puternice caracteristici ale cartii este abordarea sa personala si accesibila. David, impartaseste povesti de viata reale, inclusiv propria sa experienta de pierdere a mamei si fiului sau. Vorbeste cu candoare si vulnerabilitate despre drumul sau catre sens si provocarile pe care le-a intampinat. Gasirea sensului dupa pierderea unei persoane dragi este o carte vie, imi place sa spun. Este o harta, pe care David a creat-o folosind propria sa experienta a pierderii, expertiza sa profesionala, studii stiintifice, exercitii si tehnici care te vor ajuta sa navighezi prin emotiile tale si sa gasesti un sens chiar si acolo unde initial pare ca nu este. Pentru ca in esenta durerea nu va deveni mai mica, dar tu vei deveni mai puternic. - Anamaria Draguta, psiholog integrativ Adevarul e ca ne vindecam ca trib. Nu ii poti face unei persoane indoliate un dar mai mare decat s-o intrebi de cel drag si apoi s-o asculti cu atentie. Cand ne vedem propria durere reflectata in ochii altcuiva, stim ca doliul nostru are sens. Vedem pret de o clipa, poate pentru prima oara de la pierderea suferita, ca vom supravietui si ca exista un viitor. - David Kessler \n \n Traducere din limba engleza de Anacaona Mindrila-Sonetto.